hotchpotch/miracl-hf-unified huggingface dataset:
অসুর (দেবতা)
অসুর একজন পূর্ব সেমিটিক দেবতা, এবং মেসোপটেমীয় ধর্মেের অ্যাসিরিয়ান প্যানথীয়ন মধ্যে প্রধান। ইনি প্রধানতমেসোপটেমিয়ার উত্তরের অর্ধেক এবং উত্তর-পূর্ব সিরিয়ার কিছু অংশ ও দক্ষিণ পূর্ব এশিয়া মাইনর অঞ্চলে পূজিত হতেন। মূলত এসব অঞ্চল নিয়ে প্রাচীন আশারীয় অঞ্চল গঠিত হয়েছিলো।
খ্রিস্টপূর্বাব্দ ৩য় শতকে প্রাচীন অসুরীয় সাম্রাজ্যের রাজধানী অসুর নগরের দেবতা ছিলেন অসুর। উৎসগতভাবে অসুরের কোন পরিবার ছিলো না। পরবর্তীতে দক্ষিণ মেসোপটেমীয় প্রভাবে তাকে নিপ্পুরের প্রধান দেবতা এনিলের সমতূল্য বিবেচনা করা হয়। খ্রিস্টপূর্বাব্দ ৩য় সহস্রাব্দের শুরু থেকে খ্রিস্টপূর্বাব্দ ১৮ শতকে হামুরাবি ব্যবিলন ভিত্তিক একটি সাম্রাজ্য প্রতিষ্ঠার আগপর্যন্ত এনিল দক্ষিণ প্যানথিয়নের প্রধান দেবতা ছিলেন। এর পরে দক্ষিণে মারদুক এনিলের স্থানে প্রধান দেবতা হিসেবে পূজিত হতে থাকেন। উত্তরে এনিলের স্ত্রী নিনিল এবং পুত্র নিনুর্তা এবং জাবাবা কে অসুরের স্ত্রীপুত্র হিসেবে বিবেচনা করা হতে থাকে। এটা খ্রিস্টপূর্বাব্দ ১৪ শতক থেকে শুরু হয়ে ৭ম শতক পর্যন্ত প্রচলিত ছিলো।
বিভিন্ন অসুরীয় রাজত্বকালের বিজয়ে সময়ে দেবতা অসুরের আধিপত্য বিস্তারের জন্যে রাজকীয় প্রোপাগান্ডা চালানো হতো যে পরাজিত পক্ষ হেরে গেছেন কারণ তাদের দেবতা তাদেরকে ত্যাগ করেছেন।
কিছু পণ্ডিত দাবি করেন যে, আশারীয় আইকনোগ্রাফীতে বারবার যে পাখাওয়ালা সূর্য দেবতার কথা বলা হয়েছে তিনি মূলত অসুর। অনেক আশারীয় রাজা নিজেদের নামের সংগে অসুর নাম গ্রহণ করেছেন। যেমন আসুর উবাল্লিত ১, আসুরনাসিরপাল, আসুর আহা ইদ্দিনা এবং আসুরবানিপাল।
খুলনা চেম্বার অব কমার্স অ্যান্ড ইন্ডাস্ট্রি
খুলনা চেম্বার অব কমার্স অ্যান্ড ইন্ডাস্ট্রি খুলনা অঞ্চলের ব্যবসায়ীদের সবথেকে বড় সংগঠন। খুলনা অঞ্চলের ব্যবসার মান ও সামগ্রীক উন্নয়নই এই সংস্থার কার্য।
শাহরক জেলা
শাহরক জেলা আফগানিস্তানের ঘোর প্রদেশের কেন্দ্রীয় অঞ্চলে অবস্থিত একটি জেলা। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৮,২০০ জন এর মত। জেলাটির কেন্দ্রীয় অঞ্চলের নাম হচ্ছে দহন-ই ফালেজক (শাহরক)।
গ্রাম ও জেলা কেন্দ্রের মধ্যে সড়ক সংযোগের যথেষ্ট অভাব রয়েছে, নিম্ন স্তরের কৃষি ও পশু উৎপাদন ব্যবস্থা, স্বাস্থ্যসেবা ও নিরাপত্তার জনিত সমস্যার কারনে জেলাটিতে দুর্বল অর্থনীতি এবং মারাত্মকভাবে দারিদ্র্য ভোগ করে থাকে। ২০১৪ সালে, গ্রামীণ পুনর্বাসন ও উন্নয়ন মন্ত্রণালয় (জেডআরডি) কর্তৃক জেলার পাঁচটি গ্রামে সেচ প্রকল্পের নির্মাণ কাজ শুরু করা হয়।
কাদরা ইউনিয়ন
কাদরা বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
সেনবাগ উপজেলার উত্তর-পূর্বাংশে কাদরা ইউনিয়নের অবস্থান। এ ইউনিয়নের উত্তরে ডুমুরুয়া ইউনিয়ন, 
পশ্চিমে ডুমুরুয়া ইউনিয়ন ও সেনবাগ পৌরসভা, দক্ষিণে সেনবাগ পৌরসভা এবং পূর্বে ফেনী জেলার দাগনভূঁইয়া উপজেলার রাজাপুর ইউনিয়ন ও সিন্দুরপুর ইউনিয়ন অবস্থিত।
কাদরা ইউনিয়ন সেনবাগ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
অর্জুনতলা ইউনিয়ন
অর্জুনতলা বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
সেনবাগ উপজেলার উত্তর-মধ্যাংশে অর্জুনতলা ইউনিয়নের অবস্থান। এ ইউনিয়নের উত্তরে কেশারপাড় ইউনিয়ন ও ডুমুরুয়া ইউনিয়ন, পূর্বে সেনবাগ পৌরসভা, দক্ষিণে কাবিলপুর ইউনিয়ন এবং পশ্চিমে সোনাইমুড়ি উপজেলার অম্বরনগর ইউনিয়ন অবস্থিত।
অর্জুনতলা ইউনিয়ন সেনবাগ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
কাবিলপুর ইউনিয়ন, সেনবাগ
কাবিলপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
সেনবাগ উপজেলার মধ্যাংশে কাবিলপুর ইউনিয়নের অবস্থান। এ ইউনিয়নের উত্তরে অর্জুনতলা ইউনিয়ন, পূর্বে সেনবাগ পৌরসভা, দক্ষিণে বিজবাগ ইউনিয়ন, দক্ষিণ-পশ্চিমে বেগমগঞ্জ উপজেলার রসুলপুর ইউনিয়ন এবং পশ্চিমে বেগমগঞ্জ উপজেলার কুতুবপুর ইউনিয়ন অবস্থিত।
কাবিলপুর ইউনিয়ন সেনবাগ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
বিজবাগ ইউনিয়ন
বিজবাগ বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
সেনবাগ উপজেলার দক্ষিণাংশে বিজবাগ ইউনিয়নের অবস্থান। এ ইউনিয়নের উত্তরে মোহাম্মদপুর ইউনিয়ন, সেনবাগ পৌরসভা ও কাবিলপুর ইউনিয়ন; পশ্চিমে বেগমগঞ্জ উপজেলার রসুলপুর ইউনিয়ন; দক্ষিণে নবীপুর ইউনিয়ন এবং পূর্বে ফেনী জেলার দাগনভূঁইয়া উপজেলার ইয়াকুবপুর ইউনিয়ন ও রামনগর ইউনিয়ন অবস্থিত।
বিজবাগ ইউনিয়ন সেনবাগ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
কাবিলপুর ইউনিয়ন
কাবিলপুর ইউনিয়ন নামে বাংলাদেশের রংপুর ও নোয়াখালী জেলায় আলাদা দুইটি ইউনিয়ন রয়েছে।
কাবিলপুর ইউনিয়ন দ্বারা বুঝানো যেতে পারে:
নবীপুর ইউনিয়ন
নবীপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
সেনবাগ উপজেলার সর্ব-দক্ষিণে নবীপুর ইউনিয়নের অবস্থান। এ ইউনিয়নের উত্তরে বিজবাগ ইউনিয়ন, উত্তর-পশ্চিমে বেগমগঞ্জ উপজেলার রসুলপুর ইউনিয়ন ও কাদিরপুর ইউনিয়ন, দক্ষিণ-পশ্চিমে কবিরহাট উপজেলার নরোত্তমপুর ইউনিয়ন, দক্ষিণে কবিরহাট উপজেলার বাটইয়া ইউনিয়ন, দক্ষিণ-পূর্বে কোম্পানীগঞ্জ উপজেলার সিরাজপুর ইউনিয়ন এবং পূর্বে ফেনী জেলার দাগনভূঁইয়া উপজেলার ইয়াকুবপুর ইউনিয়ন অবস্থিত।
নবীপুর ইউনিয়ন সেনবাগ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
তায়ওয়ারা জেলা
তায়ওয়ারা (তায়ভেরাহ) জেলা আফগানিস্তানের ঘোর প্রদেশের দক্ষিণ অঞ্চলে অবস্থিত একটি জেলা। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৮৮,৯০০ জন এর মত। জেলাটির কেন্দ্রীয় শহরের নাম হচ্ছে তায়ওয়ারা শহর।
জেলাটির ৪০০ কিলোমিটার নুড়ি পাথর মিশ্রিত সড়ক রয়েছে। কিন্তু ভূমি অঞ্চল পাহাড়ী অঞ্চল হওয়ার কারনে এবং শীতকালের রাস্তা প্রায়শই প্রবেশযোগ্য হয় না।
দিল্লি বিমানবন্দর মেট্রো এক্সপ্রেস
এয়ারপোর্ট এক্সপ্রেস লাইন বা দিল্লি বিমানবন্দর মেট্রো এক্সপ্রেস হল দিল্লি মেট্রোর একটি লাইন, যেটি নতুন দিল্লি স্টেশন থেকে দিল্লি থেকে দ্বারকা সেক্টর ২১ পর্যন্ত বিস্তৃত এবং ইন্দিরা গান্ধী আন্তর্জাতিক বিমানবন্দরকে জুক্ত করছে। চারটি পূর্বনির্ধারিত সময়সীমার মধ্যে কাজ শেষ করতে ব্যর্থ হওয়ার পরে ২৩ ফেব্রুয়ারী ২০১১ সালে অরেঞ্জ লাইন নামে পরিচিত এই লাইনটি খোলা হয়েছিল। এটি ₹৫৭ বিলিয়ন ডলার খরচে নির্মিত হয়েছিল, যার মধ্যে রিলায়েন্স ইনফ্রা ₹২৮.৮৫ বিলিয়ন (ইউ $৫৮০ মিলিয়ন) প্রদান করেছিল, রাজস্ব ভাগ মডেলে।
লাইনের মোট দৈর্ঘ্য ২২.৭ কিলোমিটার, যার মধ্যে ১৫.৭ কিলোমিটার ভূগর্ভস্থ এবং বৌদ্ধ জয়ন্তী পার্ক থেকে মহিপালপুর পর্যন্ত ৭ কিমি পথ উত্তলিত। ট্রেনগুলি দিল্লি মেট্রোর বাকি অংশে ৮০ কিলোমিটার/ঘণ্টা পর্যন্ত গতিতে চলাচল করলেও, এই লাইনের মেট্রো ট্রেন ১৩৫ কিলোমিটার/ঘন্টার গতিতে ভ্রমণ করতে সক্ষম। ভ্রমণের সময় ১৯ মিনিট নয়াদিল্লি থেকে বিমানবন্দরের টার্মিনাল ২, টি 2 এবং টার্মিনাল ৩, টি ৩ পর্যন্ত।
প্রযুক্তিগত সমস্যাগুলির কারণে ৭ জুলাই ২০১২ সাল থেকে ২২ জানুয়ারী ২০১৩ সাল পর্যন্ত পরিষেবা স্থগিত করা হয়েছিল। পুনরায় চালু হওয়ার পর, গতিটি কেবল ৫০ কিলোমিটার/ঘণ্টায় করা হয়েছিল, বিমানবন্দর থেকে নতুন দিল্লি স্টেশন পর্যন্ত যাত্রা সময়টি ৪০ মিনিট পর্যন্ত বাড়ানো হয়েছিল। ২৭ জুন ২০১৩ তারিখে রিলায়েন্স ইনফ্রাস্ট্রাকচার লিমিটেড ডিএমআরসি-কে ঘোষণা দেয় যে তারা ৩০ জুন ২০১৩ সালের পর থেকে লাইন পরিচালনা করতে পারে না। এর পর, ১ জুলাই ২০১৩ সাল থেকে দিল্লি বিমানবন্দর মেট্রো লাইন পরিচালনা করার জন্য ১০০ জন কর্মকর্তার পরিচালনা ও রক্ষণাবেক্ষণ দল নিয়োগ করে ডিএমআরসি। ২০১৪ সালের মাঝামাঝি সময়ে ট্রেন ৮০ কিলোমিটার/ঘন্টা গতিতে ডিএমআরসি পুনরায় চালু করে। ২০১৫ সালের জানুয়ারিতে, ডিএমআরসি জানায় যে বিমানবন্দর মেট্রো গত জুলাই মাসে ৪০% পর্যন্ত ভাড়া কমানোর পরে তার যাত্রী ৩০% বৃদ্ধি পেয়েছে।
বাংলাদেশ নৌবাহিনী কলেজ, ঢাকা
বিএন কলেজ ঢাকা বাংলাদেশ নৌবাহিনী কর্তৃক পরিচালিত একটি সেবামূলক প্রতিষ্ঠান। প্রতিষ্ঠানটি মিরপুর-১৪ নং সেকশনে নাবিক কলোনি সংলগ্ন অত্যন্ত সুশৃক্সখল ও মনোরম পরিবেশে অবস্থিত।
২১ ফেব্রুয়ারি ১৯৭৮ সালে বাংলাদেশ নৌবাহিনী কলেজ ফাহমিদা ক্যান্টনমেন্ট স্কুল হিসাবে যাত্রা শুরু করে। এটি ১৯৮২ সালে বাংলাদেশ নৌ স্কুল ঢাকায় রূপান্তরিত হয়। জুলাই ১৯৯৬ সালে ঢাকা নৌযান কলেজ ঢাকায় পৃথক পৃথক প্রতিষ্ঠান হিসাবে প্রতিষ্ঠিত হয়। নৌবাহিনীর সদরদপ্তরের নির্দেশনা অনুযায়ী, বাংলাদেশ নৌযান ও স্কুলকে অক্টোবর ১৯৯৮ সালে একক শিক্ষা প্রতিষ্ঠান হিসাবে গণ্য করা হয় এবং বাংলাদেশ নৌবিদ্যালয় কলেজ নামে নামকরণ করা হয়।
৩০টি কম্পিউটার ও মাল্টিমিডিয়া প্রজেক্টর দ্বারা সজ্জিবত। নিয়মিত হাতে কলমে শিক্ষার্থীদের ব্যবহারিক ক্লাসের সুবিধা সম্বলিত। হালনাগাদ বইপত্রসহ লাইব্রেরির ব্যবস্থা আছে। লাইব্রেরিতে বইয়ের সংখ্যা ৮,০০০ উপরে। শিক্ষার্থী পরিবহণের জন্য ৩টি বাস সাভিসের ব্যবস্থা আছে।
প্রতিষ্ঠানে ১ম শ্রেণি হতে দ্বাদশ শ্রেণি পর্যন্ত পাঠদান করা হয়। ৬ষ্ঠ শ্রেণি হতে দ্বাদশ শ্রেণি পর্যন্ত প্রভাতি শাখা ও ১ম হতে ৫ম শ্রেণি পর্যন্ত দিবা শাখা ক্লাস কার্যক্রম চালু আছে। প্রভাতি শাখায় ৬ষ্ঠ শ্রেণি হতে দশম শ্রেণি ০৮:০০ ঘটিকা হতে ১৩:২০ ঘটিকা ও একাদশ-দ্বাদশ শ্রেণি ০৮:০০ ঘটিকা হতে ১৩৪০ ঘটিকা পর্যন্ত ক্লাস কার্যক্রম চালু থাকে।
দিবা শাখায় ১ম ও ২য় শ্রেণি ১৩:৩০ ঘটিকা হতে ১৫:৩০ ঘটিকা ও ৩য় হতে ৫ম শ্রেণি ১৩:৩০ ঘটিকা হতে ১৭:০০ ঘটিকা পর্যন্ত ক্লাস কার্যক্রম চালু থাকে।
সপ্তাহে ৬ দিন ক্লাস কার্যক্রম পরিচালিত হয়। ১ম হতে দশম শ্রেণি পর্যন্ত শনিবার হতে বুধবার পূর্ণ দিবস ও বৃহস্পতিবার অর্ধদিবস ক্লাস চালু থাকে। একাদশ ও দ্বাদশ শ্রেণি শনিবার হতে বৃহস্পতিবার পূর্ণদিবস ক্লাস কার্যক্রম চালু থাকে। স্কুল শাখার প্রতিটি শ্রেণি ৪টি সেকশন ও প্রতি সেকশনে ৬০ জন শিক্ষার্থী ভর্তি করা হয়। কলেজ শাখার বিজ্ঞান ব্যবসায় শিক্ষা শাখায় ৩টি করে ও মানবিক বিভাগে ১টি শাখা চালু আছে।
তুলাক জেলা
তুলাক জেলা আফগানিস্তানের ঘোর প্রদেশের দক্ষিণ-পশ্চিম অঞ্চলে অবস্থিত একটি জেলা। এটি অন্যান্য প্রদেশের মত একটি পাহাড়ী জেলা। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫০,০০০ জন এর মত। জেলাটির কেন্দ্রীয় শহরের নাম হচ্ছে খাজাহা।
শহীদ বীর উত্তম লেঃ আনোয়ার গার্লস কলেজ
শহীদ বীর উত্তম লেফটেন্যান্ট আনোয়ার গার্লস কলেজ ঢাকা সেনানিবাসের অভ্যন্তরে অবস্থিত একটি স্বনামধন্য শিক্ষা প্রতিষ্ঠান। ১৯৫৭ সালে প্রতিষ্ঠিত এই প্রতিষ্ঠানটির জেএসসি, এসএসসি ও এইচএসসি পরীক্ষার ফলাফল বরাবরই অত্যন্ত ভাল।
উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা কোর্সসমূহ চালু আছে।
এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। শিক্ষার্থীদের শ্রেণীতে উপস্থিতি নিশ্চিতকরণ ও ব্যক্তিগত ও পাঠোন্নয়নের প্রতি সার্বক্ষণিক লক্ষ্য রাখেন দায়িত্বপ্রাপ্ত শ্রেণী শিক্ষকগণ।
শহীদ বীর উত্তম লেঃ আনোয়ার গার্লস কলেজটি ঢাকা সেনানিবাসের অভ্যন্তরে সৈনিক ক্লাব থেকে কচুখেত সড়কে অবস্থিত।
আমবটতলা মাধ্যমিক বিদ্যালয়
আমবটতলা মাধ্যমিক বিদ্যালয় বাংলাদেশের যশোর জেলার চুড়ামনকাটি ইউনিয়নে র আমবটতলা বাজারে অবস্থিত একটি বেসরকারী বিদ্যালয়। বিদ্যালয়টি প্রতিষ্ঠিত হয়েছিল ১৯৮২ সালে। এটি যশোর জেলার ঐতিহ্যবাহী বিদ্যালয় । জ্ঞান বিজ্ঞান ও সংস্কৃতির অন্যতম তীর্থস্থান। এই বিদ্যালয়ের অনেক প্রাক্তন শিক্ষার্থী আজ দেশের বিভিন্ন সেক্টরে নিয়োজিত। বিদ্যালয়ের পার্শ্বেই কিছু দূরে অবস্থান যশোরের অন্যতম বিজ্ঞান শিক্ষা কেন্দ্র যশোর বিজ্ঞান ও প্রযুক্তি বিশ্ববিদ্যালয়  । বর্তমানে বিদ্যালয়টিতে ২টি সুদৃশ্য একাডেমিক ভবন রয়েছে। এবং একটি শিক্ষক মিলনায়তন। একটি দৃষ্টি নন্দন শহীদ মিনার। 
বিদ্যালয়ে শিক্ষক আছেন ২০ জন, কর্মচারী ০৫ জন।
চুড়ামনকাটি ইউনিয়নে র অন্যতম মাধ্যমিক শিক্ষা প্রতিষ্ঠান আমবটতলা মাধ্যমিক বিদ্যালয় ।
আকছা জেলা
আকছা জেলা উত্তর আফগানিস্তানের জওজান প্রদেশের কেন্দ্রীয় অঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির উত্তরে মার্দিয়ান ও মিংগাজিক জেলার সীমানা, পশ্চিমে শেবারঘান জেলা, দক্ষিণে সর-ই পোল প্রদেশ এবং পূর্বে ফয়জাবাদ জেলা ঘিরে রেখেছে। ২০১২ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৯০,৬৫২ জন এর মত। জেলাটির রাজধানী শহরের নাম হচ্ছে আখচা, যেটি উত্তর অঞ্চলে অবস্থান করছে। এছাড়া প্রদেশটিতে অন্যান্য জেলার তুলনায় রাজধানী শহরে অধিক জনসংখ্যার বসবাস। ঐতিহ্যগতভাবে অঞ্চলটি কার্পেট এবং কম্বল শিল্পের জন্য পরিচিত। শাবারঘান থেকে মাজার-ই-শরীফ পর্যন্ত প্রধান রাস্তা আকছা শহরের কয়েক কিলোমিটার দক্ষিনে অবস্থিত।
দ্য লেক আইল্ অব ইনিস্ফ্রি
"দ্য লেক আইল অব ইনিস্ফ্রি" উইলিয়াম বাটলার কর্তৃক ১৮৮৮ সালে রচিত তিনটি চতূষ্পদী অংশের বারো লাইনের একটি কবিতা, যা ১৮৯০ সালে যুক্তরাজ্যের ন্যাশনাল অবসার্ভারে প্রথমবার প্রকাশিত হয়।
ইনিস্ফ্রি আয়ারল্যান্ডের কাউন্টি স্লিগোর লাফ গিলে অবস্থিত একটি জনবসতিহীন দ্বীপ, যেখানে বাটলার তার শৈশবে একবার গ্রীষ্ম অতিবাহিত করেন। ১৮৮৮ সালে লন্ডনের ফ্লিট স্ট্রিট দিয়ে হাঁটার সময় "হঠাত্‍" শৈশব থেকে ফিরে আসা স্মৃতিকে বাটলার এই কবিতাটি লেখার অনুপ্রেরণা হিসেবে বর্ণনা করেন। তিনি লেখেন, "কৈশরে স্লিগোর ইনিস্ফ্রিতে থোরিয়ুর অনুকরণে আমার বসবাসের অকাঙ্ক্ষা ছিল, যা লাফ গিলের একটি ছোট দ্বীপ , এবং ঘরকাতুরে চিন্তা নিয়ে ফ্লিট স্ট্রিটে হাঁটার সময় আমি জলের সামান্য ঝিরঝির শব্দ শুনতে পাই এবং একটি দোকানের জানালায় এক ঝর্ণা দেখতে পাই এবং এর ফিনকি মুখে একটি বল রাখা ছিল, আর এতেই আমার হ্রদের পানির কথা মনে পড়তে শুরু করে। এই হঠাত্‍ ফিরে আসা স্মৃতি আমার কবিতা "ইনিস্ফ্রিতে," প্রতিফলিত হয় যা আমার প্রথম গীতধর্মী কবিতা এবং আমি নিজেই সূর সংযোজন করেছি।"
আইরিশ নাগরিকদের পাসপোর্টে কবিতাটি সংযুক্ত রয়েছে।
বারো লাইনের কবিতাটি তিনটি চতুষ্পদি অংশে বিভক্ত এবং এটি ইয়েটসের পূর্ববর্তী গীতি কবিতাগুলোর উদাহরণ। সম্পূর্ণ কবিতাজুড়ে শহুরে জীবনযাপন করা কবির ইনস্ফ্রিতে শান্তি খোঁজার আকাঙ্ক্ষা প্রতিফলিত হয়। ইনস্ফ্রির শান্ত ও নীরব পরিবেশের টানে কবি সেখানে ফিরে যেতে চান। তিনি মনে করেন এর মাধ্যমে তিনি শহুরে জীবনের কোলাহল ও অশান্তি থেকে নিষ্কৃতি পেতে পারেন। এই ছোট্ট দ্বীপে সন্ধ্যার বেগুনী আভা, পাখিদের গুঞ্জন, তাদের ডানা ঝাপটানোর শব্দ উপভোগ করার মাধ্যমে তিনি প্রকৃতির সাথে মিশে যেতে চান। তিনি সেখানে একটি কুটির তৈরী করতে পারেন যেখানে তিনি অনেকদিন থাকবেন। কবিতাটি ইয়টসের অন্যতম একটি জনপ্রিয় কবিতা, যা তাঁর জীবদ্দশাতেই তূমুল জনপ্রিয়তা পায় এবং এক অনুষ্ঠানে কবিতাটি তাঁর সম্মানে দুই হাজার (মতান্তরে দশ হাজার) বয় স্কাউট কর্তৃক আবৃতি অথবা গাওয়া হয়েছিল। প্রথম চতুষ্পদী অংশে মানুষের জৈবিক চাহিদার (খাবার এবং আশ্রয়) কথা বলা হয়েছে; দ্বিতীয় অংশে আত্মিক চাহিদার (শান্তি) কথা; এবং সর্বশেষ অংশে মানুষের আত্মার সাথে বাস্তব পৃথিবীর মিলনের কথা বলা হয়েছে (ধূসর পটভূমি)।
ভাঙ্গাবাড়ী ইউনিয়ন
ভাঙ্গাবাড়ী ইউনিয়ন (ইংরেজি:Bhangabari), বেলকুচি উপজেলার সিরাজগঞ্জ জেলা রাজশাহী বিভাগ বাংলাদেশের একটি ইউনিয়ন ।
জাতীয় ঐক্যফ্রন্ট
জাতীয় ঐক্যফ্রন্ট বাংলাদেশের একটি জাতীয় রাজনৈতিক ফোরাম। ১৩ অক্টোবর ২০১৮ সালে এক অনুষ্ঠানের মাধ্যমে বাংলাদেশের সমমনা রাজনৈতিক দলের সমন্বয়ে জাতীয় ঐক্যফ্রন্ট গঠন করার আনুষ্ঠানিক ঘোষনা দেয়া হয়।
২২ জানুয়ারি ২০০৭ সালের নির্বাচনকে কেন্দ্র করে ওই বছরের আগস্টে "জাতীয় ঐক্যফ্রন্ট" নামে নতুন একটি জোট গঠিত হয়েছিলো বিকল্প ধারা বাংলাদেশের প্রধান একিউএম বদরুদ্দোজা চৌধুরী নেতৃত্বে। ওই সময়ে তার সাথে জোটে যুক্ত হয়েছিলেন ড. কামাল হোসেনের নেতৃত্বাধীন জাতীয় ঐক্যমঞ্চ, নজিবুল বশর মাইজভান্ডারী’র তরিকত ফেডারেশন এবং একিউএম বদরুদ্দোজা চৌধুরীর বিকল্পধারা। আগস্টে ফ্রন্ট করলেও ডিসেম্বরে এ ফ্রন্ট থেকে বেরিয়ে যায় তরিকত ফেডারেশন। এর কিছুদিন পর বেরিয়ে যান ড. কামাল হোসেন। ২০০৮ সালের নির্বাচনের আগে বি চৌধুরী আওয়ামী লীগের সঙ্গে এক মঞ্চে উঠলেও জোটে স্থান হয়নি তার। আওয়ামী লীগ ক্ষমতায় আসার পরও দীর্ঘ দিন পর্দার অন্তরালেই ছিলেন তিনি।
২০১৮ সালে এসে জাতীয় ঐক্য প্রক্রিয়া নামে বছরখানেক চেষ্টা চালানোর পরে ১৩ অক্টোবর জাতীয় প্রেসক্লাবে সংবাদ সম্মেলনের মাধ্যমে গণফোরামের সভাপতি ও সংবিধান বিশেষজ্ঞ ড. কামাল হোসেনকে আহ্বায়ক করে জাতীয় ঐক্যফ্রন্ট নামে নতুন জোটের ঘোষণা করা হয়। এর সাথে সাথে জাতীয় ঐক্যফ্রন্ট এর নেতারা ৭ দফা দাবী এবং ১১ দফা লক্ষ্য তুলে ধরেন। তবে মতপার্থক্য থাকায় বাদ পড়ে যান জাতীয় ঐক্যফ্রন্ট এর অন্যতম উদ্যক্তা একিউএম বদরুদ্দোজা চৌধুরী ও তার দল বিকল্পধারা বাংলাদেশ।
বেগমগঞ্জ থানা
বেগমগঞ্জ থানা বাংলাদেশের নোয়াখালী জেলার অন্তর্গত বেগমগঞ্জ উপজেলার একটি থানা।
১৮৯২ সালে বেগমগঞ্জ থানা প্রতিষ্ঠিত হয়।
বেগমগঞ্জ উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম বেগমগঞ্জ থানার আওতাধীন।
দ্বন্দ্ব সমাস
যে সমাসে প্রতিটি সমস্যমান পদের অর্থের সমান প্রাধান্য থাকে এবং ব্যাসবাক্যে একটি সংযোজক অব্যয় (কখনো বিয়োজক) দ্বারা যুক্ত থাকে, তাকে দ্বন্দ্ব সমাস বলে। যেমন: তাল ও তমাল= তাল-তমাল, দোয়াত ও কলম= দোয়াত-কলম। এখানে তাল ও তমাল এবং দোয়াত ও কলম- প্রতিটি পদেরই অর্থের প্রাধান্য সমস্ত পদে রক্ষিত হয়েছে।
দ্বন্দ্ব সমাসে পূর্বপদ ও পরপদের সম্বন্ধ বোঝানোর জন্য ব্যাসবাক্যে এবং, ও, আর - এই অব্যয় পদগুলো ব্যবহৃত হয়। যেমন: মাতা ও পিতা= মাতা-পিতা।
দ্বন্দ্ব সমাস আট প্রকার:
১। সমার্থক দ্বন্দ্ব: কাজ ও কর্ম= কাজ-কর্ম
২। বিপরীতার্থক দ্বন্দ্ব: দিন ও রাত= দিন-রাত
৩। বিকল্পর্থক দ্বন্দ্ব: হার অথবা জিৎ= হার-জিৎ
৪। সমাহার দ্বন্দ্ব: দুধ ও কলা= দুধ-কলা
৫। মিলনার্থক দ্বন্দ্ব: চাল ও ডাল= চাল-ডাল
৬। অলোপ দ্বন্দ্ব: কাগজে ও কলমে= কাগজে-কলমে
৭। বহুপদী দ্বন্দ্ব: রূপ, রস, গন্ধ ও স্পর্শ= রূপ-রস-গন্ধ-স্পর্শ
৮। একশেষ দ্বন্দ্ব: তুমি, আমি ও সে= আমরা
বিভিন্নভাবে দ্বন্দ্ব সমাস গঠিত হয়। যেমন:
যে দ্বন্দ্ব সমাসে কোনো সমস্যমান পদের বিভক্তি লোপ পায় না, তাকে অলুক দ্বন্দ্ব বলে। যেমন: দুধে-ভাতে, জলে-স্থলে, দেশে-বিদেশে, হাতে-কলমে।
তিন বা বহু পদে দ্বন্দ্ব সমাস হলে তাকে বহুপদী দ্বন্দ্ব সমাস বলে। যেমন: সাহেব-বিবি-গোলাম, হাত-পা-নাক-মুখ-চোখ।
হরিপুর জেলা
হরিপুর (উর্দু: ہری پور) খাইবার পাখতুনখোয়ার হাজারা জেলার একটি অঞ্চল যা সমুদ্র পৃষ্ঠ থেকে ৬১০ মি. উপরে। ২০১৫ সালে, হরিপুর জেলা মানবসম্পদ উন্নয়নে উচ্চ স্তরে ছিল।১৯৯১ সালে জেলা হওয়ার পূর্বে, হরিপুর অ্যাবটোবাদ জেলার একটি তেহসিলের মর্যাদাভুক্ত ছিল।
১৯৯২ সাল পর্যন্ত হরিপুরের জেলা অ্যাবটোবাদ জেলার একটি তেহসিল (উপ-বিভাগ) ছিল, তখন এটি জেলা হয়। এই জেলা চারজন নির্বাচিত এমপিএ (MPA) দ্বারা প্রাদেশিক পরিষদের প্রতিনিধিত্ব করেছিল। ঐ এমপিএদের একজন জাতীয়/ফেডারেল অ্যাসেম্বলিতে নির্বাচিত হয়।
এখন, হরিপুর জেলা তিনটি তেহসিলে বিভক্ত, এছাড়াও ৪৫ টি ইউনিয়ন কাউন্সিলে উপবিভক্ত। যার মধ্যে ১৫ টি শহর ইউনিয়ন কাউন্সিল:
এই এলাকা প্রাকৃতিক সম্পদে সমৃদ্ধ এবং দুইটি জলাধার, তারবেলা ও খানপুর বাধঁ রয়েছে। ভৌগলিকভাবে, ইহা হাজারা বিভাগের হাজারা এবং পাকিস্তানি রাজধানী ইসলামাবাদের প্রবেশপথ।
ভৌগলিকভাবে, জেলার সীমানা উত্তরপূর্বকোণে অ্যাবটোবাদ জেলা, মানশেরা জেলা উত্তরপূর্বকোণে, দক্ষিণ-পূর্বে পাঞ্জাব, উত্তর-পশ্চিমে বানের এবং সোয়াবি পশ্চিমে। ইসলামাবাদের ফেডারেল রাজধানী জেলার দক্ষিণ দিক সংলগ্ন।
চীনের স্বায়ত্বশাসিত অঞ্চল
একটি স্বায়ত্তশাসিত অঞ্চল (এআর; সরলীকৃত চীনা: 自治区; ঐতিহ্যগত চীনা: 自治區; পিনইন: জিজঝিকু) চীনের প্রথম স্তরের প্রশাসনিক বিভাগ। চীনা প্রদেশগুলির মতো, একটি স্বায়ত্তশাসিত অঞ্চলের নিজস্ব স্থানীয় সরকার রয়েছে, তবে একটি স্বায়ত্তশাসিত অঞ্চলের আধিক আইনী অধিকার রয়েছে। একটি স্বায়ত্তশাসিত অঞ্চল চীনের সংখ্যালঘু জনজাতির স্বায়ত্তশাসিত সত্তা, যা একটি সংখ্যালঘু জাতিগত গোষ্ঠীর জনসংখ্যা ওই স্বায়ত্বশাসিত অঞ্চলে তুলনামূলকভাবে সর্বোচ্চ।
অন্তর্দেশীয় মঙ্গোলিয়া স্বায়ত্তশাসিত অঞ্চল ১৯৪৭ সালে প্রতিষ্ঠিত হয়েছিল; শিনচিয়াংকে ১৯৫৫ সালে স্বায়ত্বশাসিত অঞ্চল করা হয়েছিল; ১৯৫৮ সালে কুয়াংশি ও নিংশিয়া এবং তিব্বতকে ১৯৬৫ সালে স্বায়ত্বশাসিত অঞ্চল হিসাবে ঘোষণা করা হয়। চুয়াং ও হুই জনজাতির জন্য যথাক্রমে কুয়াংশি এবং নিংশিয়াকে স্বায়ত্বশাসিত অঞ্চল হিসাবে ঘোষনা করা হলে স্থানীয় হান চীনাদের দ্বারা ব্যাপকভাবে প্রতিবাদ করেছিল, যারা প্রতিটি অঞ্চলের মোট জনসংখ্যার দুই-তৃতীয়াংশ ছিল। অন্তর্দেশীয় মঙ্গোলিয়ায় মঙ্গলদের শতকরা হার কম হলেও তাদের জন্য অন্তর্দেশীয় মঙ্গলিয়াকে শ্বায়ত্বশাসিত অঞ্চল হিসাবে ঘোষনা করা হলে, তা পরবর্তী চীনা গৃহযুদ্ধের প্রতিবাদ করার সামান্য সুযোগ দেয়।
বিঃদ্রঃ: "তৃতীয় বৃহত্তম জাতিগত গোষ্ঠী" কলামের বন্ধনীগুলিতে জাতিগত গোষ্ঠীর নাম দেওয়া হয়েছে স্বায়ত্বশাসিত অঞ্চলের নাম এবং হান লোকেদের পরে।
মাইক্রোকন্ট্রোলার
মাইক্রোকন্ট্রোলার (Microcontroller) 
ইংরেজী শব্দ 'Micro' অর্থ ছোট এবং 'Controller' অর্থ নিয়ন্ত্রণকারী। মাইক্রোকন্ট্রোলার কোনো প্রক্রিয়া বা ডিভাইসকে নিয়ন্ত্রণকারী ছোট আকারের একটি কম্পিউটার। এটি VLSI (Very Large Scale Integration) প্রযুক্তিতে একক চিপে (Single Chip) জটিল সিকুয়েন্সিয়াল লজিক সার্কিটে তৈরি ছোট, প্রোগ্রামযোগ্য (Programmable) ও সর্বজনীন কম্পিউটার। এটি মূলত একটি আইসি (IC, Integrated Circuit), যাতে ডেস্কটপ কম্পিউটারের প্রায় সকল অংশই বিদ্যমান। মাইক্রোকন্ট্রোলারের অভ্যন্তরে ন্যূনতম নিম্নলিখিত উপাদানসমূহ থাকে।
প্রযুক্তির উন্নতির কারণে মাইক্রো-ইলেকট্রনিক প্রযুক্তিতে ডিভাইসে সার্কিট সংযোগের হার দিন দিন বৃদ্ধি পাচ্ছে। ফলে আধুনিক মাইক্রোকন্ট্রোলারে একটি পূর্ণাঙ্গ কম্পিউটারের প্রায় সব অংশই, যেমন এডিসি(ADC), ডিএসি(DAC), টাইমার, মনিটর প্রোগ্রাম, ইন্টারাপ্ট কন্ট্রোল, সিরিয়াল ইনপুট/আউটপুট ইত্যাদি সংযোজিত থাকে। যদিও মাইক্রোকন্ট্রোলার একটি প্রোগ্রামযোগ্য ডিজিটাল প্রসেসর, তবুও কিছু কিছু অ্যানালগ ইনপুট/আউটপুট সংযোজন একে অ্যানালগ ও ডিজিটাল প্রকৃতির মিশ্রপ্রণালীতে রূপান্তর করে। এটির অধিকাংশ পিনকে ব্যবহারকারী কর্তৃক প্রোগ্রামযোগ্য করা যায়। এটির অনেক বিট নিয়ন্ত্রণকারী নির্দেশনা আছে, যা ব্যবহারকারীর কাছে সহজে বোধগম্য। এছাড়াও এটি বুলিয়ান ফাংশনও সহজে নিয়ন্ত্রণ করতে পারে। এটিকে এক বা একাধিকবার প্রোগ্রাম করা যায়। কোনো কোনো মাইক্রোকন্ট্রোলারকে একটি বিশেষ প্রয়োগের জন্য শুধুমাত্র একবার প্রোগ্রাম করা হয়। আবার কোনো কোনোটিকে একাধিক বার প্রোগ্রাম করা হয়, যাতে বিভিন্ন কাজে বার বার ব্যবহার করা যায়। মাইক্রোকন্ট্রোলারে প্রোগ্রাম রম বা ইপিরম এ স্থায়ীভাবে সংরক্ষণ করে রাখা হয় এবং এই কাজের জন্য একটি মাইক্রোকম্পিটার প্রোগ্রাম লিখন বা পরীক্ষণের জন্য হোস্ট সিস্টেম হিসেবে ব্যবহৃত হয়। একটি সিরিয়াল লিংকের মাধ্যমে হোস্ট সিস্টেম থেকে প্রোগ্রাম সিস্টেমে (মাইক্রোকন্ট্রোলার সার্কিটে) স্থানান্তর করা হয়।
মেমরি গঠন, প্রসেসিং ওয়ার্ডের আকার, মেমরি ডিভাইস এবং নির্দেশনা সেটের উপর ভিত্তি করে মাইক্রোকন্ট্রোলারকে নিম্নলিখিত ভাগে বিভক্ত করা যায়ঃ
প্রসেসিং ওয়ার্ডের আকারের উপর ভিত্তি করে---
মেমরি ডিভাইসের উপর ভিত্তি করে---
নির্দেশনা সেটের উপর ভিত্তি করে---
মেমরি গঠনের উপর ভিত্তি করে---
কোনো ডিভাইসের অভ্যন্তরে মাইক্রোকন্ট্রোলারের উপস্থিতি ডিভাইসকে স্মার্ট করে। নিচেয় মাইক্রোকন্ট্রোলারের প্রয়োগক্ষেত্র সমূহ উল্লেখ করা হলোঃ
দনিয়া কলেজ
দনিয়া কলেজ যাত্রাবাড়ি ঢাকা বাংলাদেশের একটি বেসরকারি কলেজ । এই কলেজটি "দনিয়া বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
দনিয়া কলেজ একটি ঐতিহ্যবাহী শিক্ষা প্রতিষ্ঠান । ঢাকা শহরের যাত্রাবাড়ির শনিরআঁখড়া এর ঢাকা চট্টগ্রাম মহাসড়কের পাশে অবস্থিত। এই প্রতিষ্ঠান সন্ত্রাস রাজনীতি ও ধূমপান থেকে মুক্ত। ছাত্রদের একটি ভাল সংখ্যা প্রতি বছর ফলাফল কহতব্য তৈরি করছেন। দক্ষিণ ঢাকার অন্যতম বৃহৎ কলেজ হচ্ছে এই দনিয়া কলেজ। প্রায় ১২ হাজার শিক্ষার্থী দেশের বিভিন্ন অঞ্চল থেকে এখান এসে পড়াশোনা করছে। এই কলেজের রয়েছে নিজস্ব ক্যাম্পাস। রয়েছে শ্রেষ্ঠ ফলাফলের খেতাব। তাছাড়া একটা কলেজ পরিচালিত করার জন্য আনুসাঙ্গিক যা যা প্রয়োজন সবই রয়েছে এই কলেজের।
দনিয়া কলেজ দনিয়া ইউনিয়ন পরিষদে অবস্থিত। এটি ঢাকার একটি সুনাম ধন্য কলেজ,
দারজাব জেলা
দারজাব জেলা আফগানিস্তানের জওজান প্রদেশের দক্ষিণ-পশ্চিম অঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির উত্তর-পূর্বে সেবারঘান জেলা, পশ্চিমে সর-ই পোল প্রদেশ এবং দক্ষিণ ও পশ্চিমে ফারিয়াব প্রদেশের সীমানা ঘিরে রেখেছে। ২০১২ সালের আদশুমারীর হিসাব অনুযায়ী জেলাটির জনসংখ্যা ছিল প্রায় ৫২,৮০০ জন এর মত। জেলাটির কেন্দ্রীয় শহরের নাম হচ্ছে দারজাব।
টিম রবিন্স
টিম রবিন্স, যার পূর্ণ নাম টিমোথি ফ্রান্সিস রবিন্স, (; জন্ম: ১৬ অক্টোবর ১৯৫৮) একজন মার্কিন অভিনেতা, চিত্রনাট্যকার, পরিচালক, প্রযোজক ও সঙ্গীতজ্ঞ। তিনি কয়েদ-নাট্যধর্মী "দ্য শশ্যাংক রিডেম্পশন" (১৯৯৪) চলচ্চিত্রে অ্যান্ডি ডুফ্রেশ চরিত্রে অভিনয়ের জন্য সর্বাধিক পরিচিত।
তার অন্যান্য উল্লেখযোগ্য চলচ্চিত্র ভূমিকা হয়ল "বুল ডারহাম" ছবিতে নিউক লালুশ, "জ্যাকব্‌স ল্যাডার" ছবিতে জ্যাকব সিঙ্গার, "দ্য প্লেয়ার" ছবিতে গ্রিফিন মিল এবং "মিস্টিক রিভার" ছবিতে ডেভ বয়েল। "দ্য প্লেয়ার" ছবিতে তার অভিনয়ের জন্য তিনি কান চলচ্চিত্র উৎসব থেকে শ্রেষ্ঠ অভিনেতার পুরস্কার এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এছাড়া "মিস্টিক রিভার" চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। এছাড়া তিনি "ডেড ম্যান ওয়াকিং" ও "বব রবার্টস" চলচ্চিত্র পরিচালনা করেন, চলচ্চিত্র দুটি সমালোচকদের দ্বারা প্রশংসিত হয়।
২০১১ সালে তিনি "সিনেমা ভেরিট" টিভি চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০১৫ সালে তিনি এইচবিওর হাস্যরসাত্মক "দ্য ব্রিংক" ধারাবাহিকে পররাষ্ট্রমন্ত্রী ওয়াল্টার লারসন চরিত্রে এবং ২০১৮ সালে অ্যালান বলের নাট্যধর্মী ধারাবাহিক "হিয়ার অ্যান্ড নাউ"-এ গ্রেগ বোটরাইট চরিত্রে অভিনয় করেন।
২০১৮-১৯ ওয়েস্ট ইন্ডিজ ক্রিকেট দলের ভারত সফর
ওয়েস্ট ইন্ডিজ ক্রিকেট দল দুইটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা সেপ্টেম্বর থেকে নভেম্বর ২০১৮-এ অনুষ্ঠিত হয়।
২০১৮-১৯ ওয়েস্ট ইন্ডিজ ক্রিকেট দলের বাংলাদেশ সফর
ওয়েস্ট ইন্ডিজ ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য বাংলাদেশ সফর করে, যা নভেম্বর থেকে ডিসেম্বর ২০১৮-এ অনুষ্ঠিত হয়। সিরিজের আগে ওয়েস্ট ইন্ডিজের অধিনায়ক জেসন হোল্ডারকে কাঁধে আঘাত দিয়ে সফর থেকে বাদ দেওয়া হয়েছিল, ক্রেগ ব্রেদওয়েটকে তার জায়গায় টেস্ট দলের অধিনায়ক হিসাবে নাম দেওয়া হয়েছে, এবং রভম্যান পাওয়েলকে ওডিআই দলের অধিনায়ক হিসাবে মনোনীত করা হয়েছিল।
২০১৮-১৯ দক্ষিণ আফ্রিকা ক্রিকেট দলের অস্ট্রেলিয়া সফর
দক্ষিণ আফ্রিকা ক্রিকেট দল তিনটি একদিনের আন্তর্জাতিক এবং একটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা অক্টোবর থেকে নভেম্বর ২০১৮-এ অনুষ্ঠিত হয়।
অব্যয়ীভাব সমাস
পূর্বপদে অব্যয়যোগে নিষ্পন্ন সমাসে যদি অব্যয়েরই অর্থের প্রাধান্য থাকে, তবে তাকে অব্যয়ীভাব সমাস বলে। অব্যয়ীভাব সমাসে কেবল অব্যয়ের অর্থযোগে ব্যাসবাক্যটি রচিত হয়। যেমন: জানু পর্যন্ত লম্বিত ('পর্যন্ত' শব্দের অব্যয় 'আ')= আজানুলম্বিত (বাহু), মরণ পর্যন্ত= আমরণ।
সামীপ্য (নৈকট্য), বিপ্সা (পৌনঃপুনিকতা), পর্যন্ত, অভাব, অনতিক্রম্য, সাদৃশ্য, যোগ্যতা প্রভৃতি নানা অর্থে অব্যয়ীভাব সমাস হয়। যেমন:
ফয়জাবাদ জেলা (আফগানিস্তানের জেলা)
ফয়জাবাদ জেলা আফগানিস্তানের জওজান প্রদেশের পূর্ব অঞ্চলে অবস্থিত একটি জেলা।ভৌগলিক অবস্থান অনুযায়ী জেলাটির পশ্চিমে আকছা জেলা, উত্তরে মারদিয়ান জেলা, পূর্বে বাল্‌খ প্রদেশ এবং দক্ষিণে সর-ই পোল প্রদেশের সীমানা ঘিরে রেখেছে। ২০১১ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৬,০০০ জন এর মত। জেলাটির কেন্দ্রীয় অঞ্চলের নাম হচ্ছে ফয়জাবাদ গ্রাম। এটি জেলার উত্তর অঞ্চলে অবস্থান করছে, এছাড়াও মাত্র কয়েক মাইল উত্তরে প্রধান শেবারঘান-মাজারী শরীফের রাস্তা রয়েছে।
আমানউল্যাপুর ইউনিয়ন
আমানউল্যাপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার উত্তর-পশ্চিমাংশে আমানউল্যাপুর ইউনিয়নের অবস্থান। এ ইউনিয়নের দক্ষিণে আলাইয়ারপুর ইউনিয়ন, পূর্বে জিরতলী ইউনিয়ন ও গোপালপুর ইউনিয়ন, উত্তরে সোনাইমুড়ি উপজেলার আমিশাপাড়া ইউনিয়ন, উত্তর-পশ্চিমে চাটখিল উপজেলার খিলপাড়া ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার চন্দ্রগঞ্জ ইউনিয়ন অবস্থিত।
আমানউল্যাপুর ইউনিয়ন বেগমগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
গোপালপুর ইউনিয়ন, বেগমগঞ্জ
গোপালপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার উত্তর-পশ্চিমাংশে গোপালপুর ইউনিয়নের অবস্থান। এ ইউনিয়নের পূর্বে মিরওয়ারিশপুর ইউনিয়ন, দক্ষিণে জিরতলী ইউনিয়ন, পশ্চিমে আমানউল্যাপুর ইউনিয়ন ও সোনাইমুড়ি উপজেলার আমিশাপাড়া ইউনিয়ন এবং উত্তরে সোনাইমুড়ি উপজেলার সোনাপুর ইউনিয়ন অবস্থিত।
গোপালপুর ইউনিয়ন বেগমগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
গোপালপুর ইউনিয়ন
গোপালপুর ইউনিয়ন নামে বাংলাদেশে মোট ৭টি ইউনিয়ন রয়েছে।
গোপালপুর ইউনিয়ন দ্বারা বুঝানো যেতে পারে:
জিরতলী ইউনিয়ন
জিরতলী বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার পশ্চিমাংশে জিরতলী ইউনিয়নের অবস্থান। এ ইউনিয়নের উত্তরে গোপালপুর ইউনিয়ন, উত্তর-পূর্বে মিরওয়ারিশপুর ইউনিয়ন, পূর্বে বেগমগঞ্জ ইউনিয়ন, দক্ষিণ-পূর্বে একলাশপুর ইউনিয়ন, দক্ষিণে রাজগঞ্জ ইউনিয়ন, দক্ষিণ-পশ্চিমে ছয়ানী ইউনিয়ন, পশ্চিমে আলাইয়ারপুর ইউনিয়ন এবং উত্তর-পশ্চিমে আমানউল্যাপুর ইউনিয়ন অবস্থিত।
জিরতলী ইউনিয়ন বেগমগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
আলাইয়ারপুর ইউনিয়ন
আলাইয়ারপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার পশ্চিমাংশে আলাইয়ারপুর ইউনিয়নের অবস্থান। এ ইউনিয়নের উত্তরে আমানউল্যাপুর ইউনিয়ন, পূর্বে জিরতলী ইউনিয়ন, দক্ষিণে ছয়ানী ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার চর শাহী ইউনিয়ন ও চন্দ্রগঞ্জ ইউনিয়ন অবস্থিত।
আলাইয়ারপুর ইউনিয়ন বেগমগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
ছয়ানী ইউনিয়ন
ছয়ানী বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার দক্ষিণ-পশ্চিমাংশে ছয়ানী ইউনিয়নের অবস্থান। এ ইউনিয়নের উত্তরে আলাইয়ারপুর ইউনিয়ন, উত্তর-পূর্বে জিরতলী ইউনিয়ন, পূর্বে রাজগঞ্জ ইউনিয়ন, দক্ষিণে নোয়াখালী সদর উপজেলার দাদপুর ইউনিয়ন ও চর মটুয়া ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার চর শাহী ইউনিয়ন অবস্থিত।
ছয়ানী ইউনিয়ন বেগমগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।ছয়ানী ইউনিয়নের প্রধান হাট-বাজার হল ছয়ানী বাজার।
রাজগঞ্জ ইউনিয়ন
রাজগঞ্জ বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার দক্ষিণ-পশ্চিমাংশে রাজগঞ্জ ইউনিয়নের অবস্থান। এ ইউনিয়নের পশ্চিমে ছয়ানী ইউনিয়ন, উত্তরে জিরতলী ইউনিয়ন, পূর্বে একলাশপুর ইউনিয়ন ও নোয়াখালী সদর উপজেলার কাদির হানিফ ইউনিয়ন এবং দক্ষিণে নোয়াখালী সদর উপজেলার নোয়ান্নই ইউনিয়ন অবস্থিত।
রাজগঞ্জ ইউনিয়ন বেগমগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
একলাশপুর ইউনিয়ন
একলাশপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার দক্ষিণাংশে একলাশপুর ইউনিয়নের অবস্থান। এ ইউনিয়নের পশ্চিমে রাজগঞ্জ ইউনিয়ন, উত্তর-পশ্চিমে জিরতলী ইউনিয়ন ও বেগমগঞ্জ ইউনিয়ন, উত্তরে বেগমগঞ্জ ইউনিয়ন ও চৌমুহনী পৌরসভা, পূর্বে চৌমুহনী পৌরসভা ও শরীফপুর ইউনিয়ন এবং দক্ষিণে নোয়াখালী পৌরসভা ও নোয়াখালী সদর উপজেলার কাদির হানিফ ইউনিয়ন অবস্থিত।
একলাশপুর ইউনিয়ন বেগমগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
বেগমগঞ্জ ইউনিয়ন, বেগমগঞ্জ
বেগমগঞ্জ বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার মধ্যাংশে বেগমগঞ্জ ইউনিয়নের অবস্থান। এ ইউনিয়নের পশ্চিমে জিরতলী ইউনিয়ন, উত্তরে মিরওয়ারিশপুর ইউনিয়ন, পূর্বে ও উত্তর-পূর্বে চৌমুহনী পৌরসভা এবং দক্ষিণ-পূর্বে ও দক্ষিণে একলাশপুর ইউনিয়ন অবস্থিত।
বেগমগঞ্জ ইউনিয়ন বেগমগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
বেগমগঞ্জ ইউনিয়ন
বেগমগঞ্জ ইউনিয়ন নামে বাংলাদেশের কুড়িগ্রাম ও নোয়াখালী জেলায় আলাদা দুইটি ইউনিয়ন রয়েছে।
বেগমগঞ্জ ইউনিয়ন দ্বারা বুঝানো যেতে পারে:
মিরওয়ারিশপুর ইউনিয়ন
মিরওয়ারিশপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার উত্তরাংশে মিরওয়ারিশপুর ইউনিয়নের অবস্থান। এ ইউনিয়নের পশ্চিমে গোপালপুর ইউনিয়ন, দক্ষিণ-পশ্চিমে জিরতলী ইউনিয়ন, দক্ষিণে বেগমগঞ্জ ইউনিয়ন ও চৌমুহনী পৌরসভা, পূর্বে চৌমুহনী পৌরসভা ও নরোত্তমপুর ইউনিয়ন এবং উত্তরে সোনাইমুড়ি উপজেলার বজরা ইউনিয়ন অবস্থিত।
মিরওয়ারিশপুর ইউনিয়ন বেগমগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
নরোত্তমপুর ইউনিয়ন, বেগমগঞ্জ
নরোত্তমপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার উত্তরাংশে নরোত্তমপুর ইউনিয়নের অবস্থান। এ ইউনিয়নের পশ্চিমে মিরওয়ারিশপুর ইউনিয়ন, দক্ষিণে চৌমুহনী পৌরসভা, পূর্বে দুর্গাপুর ইউনিয়ন এবং উত্তরে সোনাইমুড়ি উপজেলার নাটেশ্বর ইউনিয়ন ও বজরা ইউনিয়ন অবস্থিত।
নরোত্তমপুর ইউনিয়ন বেগমগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
নরোত্তমপুর ইউনিয়ন
নরোত্তমপুর ইউনিয়ন নামে নোয়াখালী জেলায় আলাদা দুইটি ইউনিয়ন রয়েছে।
নরোত্তমপুর ইউনিয়ন দ্বারা বুঝানো যেতে পারে:
দুর্গাপুর ইউনিয়ন, বেগমগঞ্জ
দুর্গাপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার উত্তর-পূর্বাংশে দুর্গাপুর ইউনিয়নের অবস্থান। এ ইউনিয়নের পশ্চিমে নরোত্তমপুর ইউনিয়ন ও চৌমুহনী পৌরসভা, দক্ষিণে চৌমুহনী পৌরসভা ও হাজীপুর ইউনিয়ন, পূর্বে রসুলপুর ইউনিয়ন ও কুতুবপুর ইউনিয়ন এবং উত্তরে সোনাইমুড়ি উপজেলার অম্বরনগর ইউনিয়ন ও নাটেশ্বর ইউনিয়ন অবস্থিত।
দুর্গাপুর ইউনিয়ন বেগমগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
ডাব্লিউডাব্লিউই স্ম্যাকডাউন ১০০০
স্ম্যাকডাউন ১০০০ হলো ডাব্লিউডাব্লিউই এর ব্র্যান্ড স্ম্যাকডাউনের ১০০০ তম বিশেষ এপিসোড। যেটি ১৬ অক্টোবর ২০১৮ (যুক্তরাষ্ট্র) টিভিতে সরাসরি সম্প্রচারিত হয়।
ক্যাপ্টেন মার্ভেল (চলচ্চিত্র)
ক্যাপ্টেন মার্ভেল আসন্ন মার্কিন অতিমানবিয় চলচ্চিত্র, যা মার্ভেল কমিকস্ চরিত্র ক্যারল ডেনভারসকে কেন্দ্র করে নির্মিত হয়েছে। এর প্রযোজনা প্রতিষ্ঠান মার্ভেল স্টুডিওস এবং পরিবেশক ওয়াল্ট ডিজনি স্টুডিওস মোশন পিকচার্স। চলচ্চিত্রটির রচয়িতা ও পরিচালক অ্যানা বোডেন ও রায়ান ফ্লেক এবং শ্রেষ্ঠাংশে ব্রি লারসনের পাশাপাশি দেখা যাবে স্যামুয়েল এল. জ্যাকসন, বেন ম্যান্ডেলসন, জিমন হোনসু, লি পেস, লাশানা লিন্চ, জিমা চ্যান, অ্যালজেনিস পেরেজ সুটো, রুন টেমটে, ম্যাককিনা গ্রেস, ক্লার্ক গ্রেগ এবং জুড ল-কে। চলচ্চিত্রের কাহিনীর সূত্রপাত ১৯৯০ এর দশকে দুই এলিয়েন জগতের সংঘর্ষের মধ্যে পৃথিবীর জড়িয়ে পড়া এবং ডেনভার্সের ক্যাপ্টেন মার্ভেল হয়ে ওঠা নিয়ে।
চলচ্চিটির উন্নয়ন শুরু হয় ২০১৩ সালের মে মাসের শুরুর দিকে এবং ২০১৪ সালের অক্টোবরে একে মার্ভেল স্টুডিওসের নারী কেন্দ্রীয় চরিত্রে প্রথম চলচ্চিত্র হিসেবে নির্মাণের ঘোষণা দেওয়া হয়।
নুহাশ হুমায়ুন
নুহাশ হুমায়ুন একজন বাংলাদেশী নির্মাতা। তিনি তাঁর শর্ট ফিল্ম সমূহের জন্য বেশি পরিচিত। তিনি জনপ্রিয় কথাসাহিত্যিক হুমায়ূন আহমেদের পুত্র।
নুহাশ একটি সাংস্কৃতিক পরিবারে জন্মগ্রহন করেন। তার পিতা হুমায়ূন আহমেদ ছিলেন একজন খ্যাতনামা কথাসাহিত্যিক এবং মাতা গুলতেকিন খানও একজন লেখক। তাঁর বোন শীলা আহমেদ একজন বাংলাদেশী অভিনেত্রী। কথাসাহিত্যিক ও শিক্ষাবিদ মুহম্মদ জাফর ইকবাল এবং ব্যঙ্গ লেখক আহসান হাবীব তার চাচা।
পায়ু
পায়ু বা পায়ুপথ হচ্ছে মুখ থেকে শুরু হওয়া কোন প্রানীর পরিপাকতন্ত্রের শেষ অংশ। কার্যকারণে এটা মুখের ঠিক উলটো। এর কাজ হচ্ছে মুখ দিয়ে গৃহীত খাদ্যবস্তুর পরিপাকের পরে কঠিন, অর্ধকঠিন ইত্যাদি অপাচ্য অংশ প্রাণীর শরীর থেকে বের করে দেওয়া।
পায়ু হচ্ছে পরিপাকতন্ত্রের সর্বশেষ অঙ্গ। আমরা জানি পরিপাকতন্ত্রের প্রধান কাজ হলো খাদ্য পরিপাক করা। আমরা মুখ দিয়ে খাদ্যবস্তু গ্রহণ করি। খাদ্য অন্ননালী থেকে পাকস্থলীতে প্রবেশ করে। বিভিন্ন এনজাইম খাদ্য পরিপাকে অংশ নেয়। এনজাইম সক্রিয় হলে পরিপাকতন্ত্র সুস্থ থাকে। খাদ্যবস্তু বিভিন্ন এনজাইমএর ফলে দেহে শোষিত হতে থাকে এবং তা ঘটে ক্রমান্বয়ে পাকস্থলী, ক্ষুদ্রান্ত ও বৃহদান্ত্রতে। মানুষের বর্জ্য পদার্থ যা আর দেহে শোষিত হতে পারে না তাকে মল বলে। পায়ুপথ দিয়ে মল এই মল বের হয়। মল ত্যাগ করলে শরীরের বর্জ্য পদার্থ বের হয়ে যায়।পরিপাকতন্ত্রে পায়ুর গুরুত্ব অপরিসীম।
পেনেট্রেশন টেস্ট
পেনেট্রেশন টেস্ট, পেন টেস্ট, (), হলো সিস্টেমের নিরাপত্তা যাচাই করতে কোন কম্পিউটার সিস্টেমের উপর অনুমোদিত কৃত্রিম আক্রমণ। এমন পরীক্ষায় পরিপূর্ণ যথাসম্ভব ঝুঁকি মূল্যায়নের মাধ্যমে একটি সিস্টেমের দূর্বলতা ও শক্তি দুটোই চিহ্নিত করা হয়।
এ প্রক্রিয়ায় সাধারণত লক্ষ্যের সিস্টেম ও নির্দিষ্ট গোলকে নির্বাচন করে, তারপর প্রাপ্ত তথ্যকে পর্যালোচনা ও লক্ষ্যার্জনে বিভিন্ন পদক্ষেপ গ্রহণ করা হয়। হোয়াইট বক্স ও ব্ল্যাক বক্স নামক দুধরণের আক্রমণ হতে পারে, যেখানে হোয়াইট বক্সে সিস্টেম সম্পর্কে পর্যাপ্ত তথ্য প্রদান করা হয়, অন্যদিকে ব্ল্যাক বক্সে শুধুমাত্র প্রাথমিক তথ্য বা কোন তথ্যই প্রদান করা হয় না। কোন আক্রমণ থেকে সিস্টেমটি সুরক্ষিত কি না তাতে পেনেট্রেশন টেস্ট সাহায্য করে, এবং সুরক্ষিত না হলে প্রতিরোধের ব্যবস্থা গ্রহণ করা হয়।
পেনেট্রেশন টেস্টে পাওয়া নিরাপত্তা ইশুগুলো সিস্টেমের মালিকের কাছে রিপোর্ট করা হয়। পেনেট্রেশন টেস্ট প্রতিবেদনে অর্গানাইজেশনের উপর সাম্ভাব্য আঘাত ও এবং হামলা প্রতিরোধী পরামর্শ প্রদান করে।
পেনেট্রেশন টেস্টের গোল অনুমোদিত কার্যক্রমের উপর ভিত্তি করে পরিবর্তিত হয়। পেনেট্রেশন টেস্ট পূর্ণ সিকিউরিটি অডিটের একটি অংশ। উদাহরণস্বরূপ, পেমেন্ট কার্ড ইন্ডাস্ট্রি ডাটা সিকিউরিটি স্ট্যান্ডার্ডের নিয়মিত সময়সূচিতে পেনেট্রেশন টেস্টিং করা উচিত।
পেনেট্রেশন টেস্টের জন্যে বিস্তৃত পরিমাণের নিরাপত্তা মূল্যায়ন টুল রয়েছে, যার মধ্যে ফ্রি ও বাণিজ্যিক সফটওয়্যার দুধরণেরই রয়েছে।
পেনেট্রেশন টেস্টের উপযোগী অনেকগুলো অপারেটিং সিস্টেম ডিস্ট্রিবিউশন রয়েছে। এমন ডিস্ট্রিবিউশনগুলো সাধারণত প্রাক-প্যাকেজকৃত ও অরাক-কনফিগারকৃত টুলের সেট থাকে। পেনেট্রেশন টেস্টারের সবগুলো আলাদা আলাদা টুল খুঁজে নিতে হয় না, যেটা কম্পাইল এরোর, ডিপেন্ডেন্সি ইশু, কনফিগারেশন ইশু, কনফিগারেশন ইশুর মত জটিলতা বাড়াতে পারে।
উল্লেখযোগ্য পেনেট্রেশন টেস্টিং অপারেটিং সিস্টেমের উদাহরণ হলো:
পেনেট্রেশন টেস্টকে সহজতর করতে অনেকগুলো আলাদা আলাদা বিশেষ অপারেটিং সিস্টেম রয়েছে, আলাদা আলাদা ক্ষেত্রের জন্যে।পেনেট্রেশন টেস্ট প্রক্রিয়ার পাঁচটি ধাপ রয়েছে:
১) প্রাথমিক নিরীক্ষণ - লক্ষ্যবস্তু সম্পর্কে প্রয়োজনীয় তথ্য সংগ্রহ। ভাল আক্রমণের কাজে এ তথ্য সহায়তা করে। উদাহরণস্বরূপ, ওপেন সোর্স সার্চ ইঞ্জিন ব্যবহার করে সোশ্যাল ইঞ্জিনিয়ারিং এর কাজে ব্যবহৃত তথ্য সংগ্রহ করা হয়।
২) নির্ণয় করা - টেকনিক্যাল টুল ব্যবিহার করে আক্রমণকারীর সিস্টেম সম্পর্কে জ্ঞান বাড়ায়। যেমন, এনম্যাপ বা নেটওয়ার্ক ম্যাপিং ওপেন পোর্ট স্ক্যান করতে ব্যবহৃত হয়।
৩) প্রবেশাধিকার অর্জন - প্রাথমিক নিরীক্ষণ ও স্ক্যানিং ধাপে সংগৃহীত তথ্য ব্যবহার করে, আক্রমণকারী লক্ষ্যবস্তু অর্জনের জন্যে পেলোড ব্যবহার করতে পারে। যেমন— জ্ঞাত দূর্বলতার জন্যে মেটাস্পলেয়েট ব্যবিহার করা হয়।
৪) প্রবেশাধিকার বহাল রাখা - প্রবেশাধিকার বহাল রাখার জন্যে কিছু পদক্ষেপের প্রয়োজন হয়, যাতে করে লক্ষ্যবস্তুর অভ্যন্তরে থেকে যতটুকু ডাটা সম্ভব সংগ্রহ করা।
৫) পদচিহ্ন মুছে ফেলা - আক্রমণকারী অবশ্যই নিজেকে অজ্ঞাত রাখতে আক্রান্ত সিস্টেমে রাখা সমস্ত চিহ্ন, লগ ও ডাটা মুছতে হবে।
একবার আক্রমণকারী কোন দুর্বলতা খুঁজে ফেলে, তারা অন্যান্য যন্ত্রেও প্রবেশ করতে পারে, যাতে প্রক্রিয়াটির পুনরাবৃত্তি হয়। এ প্রক্রিয়া পিভোটিং নামে পরিচিত।
কুতুবপুর ইউনিয়ন, বেগমগঞ্জ
কুতুবপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার উত্তর-পূর্বাংশে কুতুবপুর ইউনিয়নের অবস্থান। এ ইউনিয়নের পশ্চিমে দুর্গাপুর ইউনিয়ন, দক্ষিণে রসুলপুর ইউনিয়ন, পূর্বে সেনবাগ উপজেলার কাবিলপুর ইউনিয়ন এবং উত্তরে সোনাইমুড়ি উপজেলার অম্বরনগর ইউনিয়ন অবস্থিত।
কুতুবপুর ইউনিয়ন বেগমগঞ্জ উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
কুতুবপুর ইউনিয়ন
কুতুবপুর ইউনিয়ন নামে বাংলাদেশে মোট ৮টি ইউনিয়ন রয়েছে।
কুতুবপুর ইউনিয়ন দ্বারা বুঝানো যেতে পারে:
রসুলপুর ইউনিয়ন, বেগমগঞ্জ
রসুলপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার পূর্বাংশে রসুলপুর ইউনিয়নের অবস্থান। এ ইউনিয়নের উত্তরে কুতুবপুর ইউনিয়ন, পশ্চিমে দুর্গাপুর ইউনিয়ন ও হাজীপুর ইউনিয়ন, দক্ষিণে ও দক্ষিণ-পশ্চিমে কাদিরপুর ইউনিয়ন, দক্ষিণে-পূর্বে সেনবাগ উপজেলার নবীপুর ইউনিয়ন পূর্বে সেনবাগ উপজেলার বিজবাগ ইউনিয়ন এবং উত্তর-পূর্বে সেনবাগ উপজেলার কাবিলপুর ইউনিয়ন অবস্থিত।
রসুলপুর ইউনিয়ন বেগমগঞ্জ উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
ভাস্কর্য একতারা
একতারা হচ্ছে একজাতীয় বাঙালি লোকবাদ্যযন্ত্র। এক তারবিশিষ্ট বলে একে একতারা নামে অভিহিত হয়। একসময় এর নাম 'একতন্ত্রী বীণা' ছিল বলে ইতিহাসে পাওয়া যায়। আমাদের দেশীয় সংস্কৃতির স্বকীয়তা আর ঐতিহ্যের ধারাবাহিকতায় যে বাদ্যযন্ত্রটি আদি ও অকৃত্রিমভাবে বহমান রয়েছে তার নাম একতারা। এই বাদ্যযন্ত্রটির বাদন ভঙ্গি আর সুরের মূর্ছনায় আজো খুঁজে পাওয়া যায় মাটির ঘ্রান। এখনো এদেশের গ্রাম-গ্রামান্তর আর নগরে পাড়ি জমানো নগর বাউলদের কাছে শুনতে পাওয়া যায় এ বাদ্যযন্ত্রের বোল। আর মাত্র একটি তারের তৈরি এ বাদ্যযন্ত্রটি দিয়ে বাউল সাধকেরা সুরের যে বৈচিত্র্য ফুটিয়ে তোলেন তা সত্যিই বিস্ময়কর।
একতারা আবিষ্কারের ইতিহাস সুনির্দিষ্টভাবে জানা না গেলেও ধারণা করা হয় প্রায় ১০০০ বছর ধরে এর ব্যবহার হয়ে আসছে। আর এ যন্ত্রটি যে সম্পূর্ণ আমাদের দেশের আবহতেই তৈরি হয়েছে তা এর উপকরণের দিকে তাকালেই বুঝা যায়।
বাউল সম্রাট লালন শাহের জন্মস্থান ঝিনাইদহের হরিণাকুণ্ডু শহরে স্থাপিত হয়েছে বিশ্বের সর্বোচ্চ বাদ্যযন্ত্রভিত্তিক ভাস্কর্য ‘একতারা’। হরিণাকুণ্ডু উপজেলা পরিষদের অর্থায়নে নির্মিত একতারা ভাস্কর্যটি এখন উদ্বোধনের অপেক্ষায় রয়েছে। দৃষ্টিনন্দন একতারা ভাস্কর্যটি মনে করা হচ্ছে বিশ্বের সুউচ্চ বাদ্যযন্ত্রভিত্তিক ভাস্কর্য। যার উচ্চতা মাটি থেকে ২৬ ফুট আর বেদি থেকে ২২ ফুট।
হরিণাকুণ্ডু উপজেলা পরিষদের চেয়ারম্যান এম. এ মজিদ জানান, ঝিনাইদহ সাংস্কৃতিসেবীদের দীর্ঘদিনের দাবি ছিল লালনের নিজ শহরে একটি একতারা ভাস্কর্য নির্মাণের। সংস্কৃতি কর্মীদের দাবি পূরণ করতে পেরে নিজেকে গর্বিত মনে করছি।
তিনি বলেন, এই একতারা ভাস্কর্যটি নির্মাণ করতে তার পরিষদ থেকে দুই লাখ টাকা ব্যয় করা হয়েছে। রাজশাহী বিশ্ব বিদ্যালয়ের চারুকলা বিভাগের শেষ বর্ষের ছাত্র শাওন সরদার ও অন্ত ১৫ দিন সময় নিয়ে একতারা ভাস্কর্যটি নির্মাণ করেন- যা এখন জেলাবাসীর কাছে গর্বের বিষয়।
হরিণাকুণ্ডু শহরে লালনের একতারা প্রতিষ্ঠা আন্দোলনের পুরোধা ও বাংলাদেশ গ্রাম থিয়েটারের আঞ্চলিক সমন্বয়কারী একরামুল হক লিকু বলেন, লালনের জন্মভূমি হরিশপুর ও শহর হরিণাকুন্ডুতে একতারা ভাস্কর্য নির্মাণের জন্য আমরা দীর্ঘদিন ধরে আন্দোলন করছি। একতারা ভাস্কর্যটি হল বাংলা লোক সংগীতের আদি বাদ্য যন্ত্র।এটা হজার বছেরের লোক সংগীতের যে ধারা সেটা আগামী প্রজন্মের কাছে ইতিহাসের স্মারক হয়ে দন্ডায়মান থাকবে।
শেহনাজ ট্রেজারি
শেহনাজ ট্রেজারিওয়ালা (জন্ম: ২৯ জুন ১৯৮১) হলেন একজন ভারতীয় অভিনেত্রী, টেলিভিশন উপস্থাপক, লেখক ও ভ্রমণ ব্লগার
তার বাবা একজন বানিজ্যিক সামুদ্রিক প্রকৌশলী ছিলেন এবং তিনি পারসি পরিবারে জন্মগ্রহণ করেন। শেহনাজ সেন্ট জেভিয়ার্স কলেজে পড়াশোনা করেছেন। ২০০১ সালে, তিনি নিউ ইয়র্কে চলে যান যেখানে তিনি লি স্ট্রাসবার্গ থিয়েটার অ্যান্ড ফিল্ম ইনস্টিটিউটে অভিনয়ের পদ্ধতি বিষয়ে পড়াশোনা করেছেন। নিউ ইয়র্কে থাকাকালীন সময়ে, তিনি নিউইয়র্কের একটি লেখার কোর্সেও অংশ নিয়েছিলেন।
এক্সট্রিম রুলস (২০১২)
এক্সট্রিম রুলস ২০১২ হলো ডাব্লিউডাব্লিউই কর্তৃক আয়োজিত পেশাদারি কুস্তির পে-পার-ভিউ ইভেন্ট। এটি এক্সট্রিম রুলস এর কালানুক্রম অনুসারে ৪র্থ ইভেন্ট।
এই ইভেন্টটিতে ব্রক লেসনার ৬ বছর পর তার প্রথম ম্যাচ খেলে জন সিনার সাথে। এছাড়াও সিএম পাংক এবং ক্রিস জেরিকো ডাব্লিউডাব্লিউই চ্যাম্পিয়নশীপ এর জন্য শিকাগো স্ট্রিট ফাইট ম্যাচে মুখোমুখি হয়।
দ্য মিজ ডাব্লিউডাব্লিউই ইউনাইটেড স্টেটস চ্যাম্পিয়ন সান্তিনো মারেলাকে চ্যালেঞ্জ করে। ম্যাচটিতে সান্তিনো মিজকে কোবরা হিট করে জয় তুলে নেয়।
ইভেন্ট টির প্রথম ম্যাচে রেন্ডি অরটন আর কেইন একটি ফলস্ কাউন্ট অ্যানিহোয়াইর ম্যাচে মুখোমুখি হয়। ম্যাচের মাঝখানে জ্যাক রাইডার কেইনকে আক্রমণ করে। ম্যাচের শেষে কেইন রেন্ডি কে থুম্বস্টোন পাইলড্রাইভার দিতে গেলে রেন্ডি তা কাউন্টার করে স্টিল চেয়ারে আরকেও দিয়ে জয় তুলে নেয়।
ইভেন্টের দ্বিতীয় ম্যাচে ব্রুডাস ক্লে ডল্ফ জিগলারকে হারায়। ম্যাচের মাঝখানে জ্যাক সোয়েগার ইন্টারফেয়ার করে। ম্যাচ শেষে ব্রুডাস জিগলারকে রানিং স্প্ল্যাশ হিট করে জয় পায়।
তৃতীয় ম্যাচে কোডি রোডস ডাব্লিউডাব্লিউই ইন্টারকন্টিনেন্টাল চ্যাম্পিয়ন বিগ শোকে একটি টেবিল ম্যাচে হারায়।
চতুর্থ ম্যাচে ডাব্লিউডাব্লিউই হেবিওয়েট চ্যাম্পিয়ন শেইমাস একটি ২আউট অফ ৩ ফলস্ ম্যাচে ড্যানিয়েল ব্রায়ানকে হারায়। ম্যাচে শেইমাস ২-১ স্কোরে জিতে। এবং তার টাইটেল রিটেইন করে।
পঞ্চম ম্যাচে রাইব্যাক খেলে ২ জন স্থানীয় প্রতিযোগীর সাথে। রাইব্যাক দুইজনকে একসাথে পিন করে বিজয়ী হয়।
ষষ্ট ম্যাচে সিএম পাংক আর ক্রিস জেরিকো ডাব্লিউডাব্লিউই চ্যাম্পিয়নশীপ এর জন্য 
শিকাগো স্ট্রিট ফাইট ম্যাচে মুখোমুখি হয়। ম্যাচ তখন শেষ হয় যখন পাংক জেরিকোকে গো-টু-স্লিপ দিয়ে পিন করে। এবং তার টাইটেল রিটেইন করে। এবং শিকাগোর দর্শকদের সাথে তার জয় উদযাপন করে।
সপ্তম ম্যাচে লায়লা নিকি বেলা কে হারিয়ে নতুন ডাব্লিউডাব্লিউই ডিভা চ্যাম্পিয়ন হয়।
এই ইভেন্টটির শেষ ম্যাচ ছিল ব্রক লেসনার আর জন সিনার মধ্যে। এটি ছিল ২০০৪ সালের পর ব্রক লেসনারের প্রথম ম্যাচ। ম্যাচের শুরুতেই ব্রক সিনাকে "Double Leg Takedown" দিয়ে সিনার মাথায় কয়েকটি "Elbow" দিয়ে সিনাকে রক্তাক্ত করে ফেলে। এরপর লেসনার আবার ডমিনেট করা শুরু করে। সিনাকে কয়েকটি "Punch", "Clothsline","Knee Strikes" দেয়। ম্যাচ দুইবার বন্ধ করা হয় সিনার রক্ত পরিষ্কার করার জন্য এবং তাকে ট্রিটমেন্ট দেয়ার জন্য। দ্বিতীয় বারের মতো ম্যাচ চালু করা হয়। ব্রক আবারো সিনাকে ডমিনেট করা শুরু করে। সিনাকে টার্নবাকলের সাথে ঝুলায়, এরপর সিনাকে স্টিল স্টেপস এর উপর ছুড়ে মারে। সিনা রিংয়ে আসলে তার ফিনিশার Attitude Adjustment দেয়ার চেষ্টা করলে ব্রক কাউন্টার করে তার নিজের ফিনিশার F-5 দেয়। F-5 দেয়ার সময় রেফারী সিনার দ্বারা আঘাতপ্রাপ্ত হয়। এরপর আরেকজন রেফারী কাউন্ট করতে আসলে সিনা ২ কাউন্টে কিকআউট করে। এরপর লেসনার স্টিল স্টেপস রিংয়ে নিয়ে আসে। এবং এর উপর সিনাকে রেখে কিমুরা লক সাবমিশন হোল্ড করে। সিনা তখন লেসনারকে স্টিল স্টেপসের উপর "Slam" হিট করে। এরপর সিনা লেসনারকে "Diving Leg Drop Bulldog" দিতে গেলে লেসনার সরে যায়। এবং সিনাকে রিংয়ের বাইরে ফেলে দেয়। তখন লেসনার স্টিল স্টেপসের উপরে গিয়ে সিনার উপর লাফ দেয়। এবং দুজনেই রিংয়ের বাইরে পড়ে যায়। এরপর লেসনার আবার সিনার উপর লাফ দিতে গেলে সিনা তাকে স্টিল চেইন দিয়ে আঘাত করে। এবং লেসনারকে রক্তাক্ত করে ফেলে। সিনা এরপর রিংয়ে গিয়ে লেসনারকে স্টিল স্টেপসের উপর Attitude Adjustment দেয়। এবং লেসনারকে পিন করে জিতে যায়। এই ম্যাচের পরে দর্শকরা সিনাকে দাড়িয়ে সংবর্ধনা দেয়। সিনা তার ইঞ্জুরির কারনে কিছুদিন ছুটিতে চলে যায়।
খামিয়াব জেলা
খামিয়াব জেলা আফগানিস্তানে জওজান প্রদেশের একটি সীমান্ত জেলা। ভৌগলিক অবস্থান অনুযায়ী জেলাটির উত্তর ও পশ্চিমে তুর্কমেনিস্তানের সীমানা ভাগ করেছে, দক্ষিণে খাজা দু কোহ জেলা এবং পূর্বে মিনগাজিক এবং কার্কিন জেলার সীামানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১২,৪০০ জন এর মত। জেলাটির কেন্দ্রীয় শহরের নাম হচ্ছে খামিয়াব গ্রাম (খাম-ই আব)। আমু দারিয়া নদীটি জেলার উত্তরে প্রবাহিত হয় এবং তুর্কমেনিস্তানের সাথে সীমানা ভাগ করে গঠন হয়েছে।
রোহিত সুচান্তি
রোহিত সুচান্তি (জন্ম: ৬ এপ্রিল ১৯৯৬) হলেন একজন ভারতীয় টেলিভিশন অভিনেতা। তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় রামকুমার মোদীর চরিত্রে এবং সনি এন্টারটেইনমেন্ট টেলিভিশনে সম্প্রচারিত রিশতা লিখেঙ্গে হাম নয়ায় রতন মান সিং চরিত্রে অভিনয় করেছেন।
এমটিভি ইন্ডিয়ায় সম্প্রচারিত টেলিভিশন ধারাবাহিক ওয়ারিয়র হাইয়ে একটি ছোট চরিত্রে অভিনয়ের মাধ্যমে রোহিত অভিনয় জগতে পদার্পণ করেন। অতঃপর তিনি টেলিভিশনে বেশ কয়েকটি ধারাবাহিকে পার্শ্ব চরিত্রে অভিনয় করেছেন। ২০১৬ সালে, বক্স ক্রিকেট লীগে একজন অল-রাউন্ডার হিসেবে রাউডি বেঙ্গালুরু দলে খেলেছেন। ২০১৭ সালের শুরুতে, তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় রামকুমার মোদীর চরিত্রে অভিনয় করেছেন। অতঃপর তিনি এএলটি বালাজির ওয়েব সিরিজ ক্লাস অফ ২০১৭-এ জয় চরিত্রে অভিনয় করেছেন। ২০১৭ সালের সেপ্টেম্বর মাসের শেষের দিকে, তিনি রতন মান সিং চরিত্রে অভিনয় করার মাধ্যমে সনি এন্টারটেইনমেন্ট টেলিভিশনে সম্প্রচারিত রিশতা লিখেঙ্গে হাম নয়ায় অন্তর্ভুক্ত হন, যে চরিত্রটিতে পূর্বে পেহরেদার পিয়া কি ধারাবাহিকে শিশুশিল্পী আফফান খান অভিনয় করেছেন।
মিরপুর গার্লস আইডিয়াল ল্যাবরেটরি ইনস্টিটিউট
মিরপুর গার্লস আইডিয়াল ল্যাবরেটরি ইনস্টিটিউট মিরপুর  ঢাকা বাংলাদেশের একটি বেসরকারি কলেজ । এই কলেজটি "আইডিয়াল গার্লস কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি অন্যতম কলেজের স্বীকৃতি পেয়েছে।কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের যতেষ্ট ল্যাব রয়েছে।
কম্পিউটার ল্যাব
টাইপ ল্যাব
সাইন্স ল্যব
মিরপুর ১০ নম্বর থেকে ১৪ নম্বরের দিকে যাওয়ার রাস্তায় বাঁ পাশেই মিরপুর গার্লস আইডিয়াল ল্যাবরেটরি ইনস্টিটিউট।
চেতনা পাণ্ডে
চেতনা পাণ্ডে হলেন একজন ভারতীয় চলচ্চিত্র এবং টেলিভিশন অভিনেত্রী।
চেতনা এমটিভি ইন্ডিয়ায় সম্প্রচারিত ধারাবাহিক এমটিভি ফানাহে অভিনয় করেছেন, একই সাথে তিনি বেশ কয়েকটি চিত্রসঙ্গীতেও উপস্থিতি হয়েছে। অতঃপর ২০১৫ সালে, তিনি রোহিত শেঠীর পরিচালিত চলচ্চিত্র দিলওয়ালেতে অভিনয় করেছেন, যেখানে তিনি সিধুর (বরুন শর্মা) বান্ধবী জ্যানির চরিত্রে অভিনয় করেছেন।
মাহি বি চৌধুরী
মাহি বদরুদ্দোজা চৌধুরী (মাহি বি চৌধুরী নামে অধিক পরিচিত) একজন বাংলাদেশী রাজনীতিবিদ ও প্রাক্তন জাতীয় সংসদ সদস্য। তিনি বর্তমানে বিকল্পধারা বাংলাদেশ দলের যুগ্ম মহাসচিব। তিনি বাংলাদেশের সাবেক রাষ্ট্রপতি একিউএম বদরুদ্দোজা চৌধুরীর সন্তান।
মাহি যুক্তরাস্ট্রের ক্যালিফোর্নিয়ার সান্তা ক্লারা বিশ্ববিদ্যালয় থেকে রাষ্ট্রবিজ্ঞানে স্নাতক সম্পন্ন করেন।
মাহি ১৯৯২ সালের আগস্ট মাসে বাংলাদেশ জাতীয়তাবাদী দল (বিএনপি) তে যোগদান করেন। ২০০২ সালে একিউএম বদরুদ্দোজা চৌধুরী রাষ্ট্রপতি হওয়ায় মুন্সিগঞ্জ-১ আসন খালি হয়ে যায়, পরবর্তিতে উপ-নির্বাচনে অংশ নিয়ে মাহি বি চৌধুরী প্রথম বারের মত সংসদ সদস্য নির্বাচিত হন।
২০০২ সালের ২১ জুন, সম্ভাব্য অভিশংসনের সম্মুখীন হওয়ায় মাহির বাবা রাষ্ট্রপতির পদ থেকে পদত্যাগ করেন। পরবর্তীকালে ২০০৪ সালের ১০ মার্চ বিএনপি থেকে তিনি পদত্যাগ করেন। পরবর্তীতে মাহি ২০০৪ সালের ১০ মার্চ বিএনপি থেকে পদত্যাগ করেন। তারপর তিনি বিকল্পধারা বাংলাদেশে যোগ দেন – একটি রাজনৈতিক দল যা তার বাবা প্রতিষ্ঠা করেন। তার পদত্যাগের ফলে মুন্সিগঞ্জ-১ সংসদীয় আসনটি খালি হয়ে যায় ও ৬ জুন ২০০৪ তারিখে পুনর্নিবাচন অনুষ্ঠিত হয়। চৌধুরী একই আসনের নির্বাচনে বিডিবি দলের সদস্য হিসাবে প্রতিদ্বন্দ্বিতা করেন এবং বিএনপি প্রার্থী মমিন আলীকে পরাজিত করে নির্বাচনে জয়ী হন।
নাচোল পাইলট উচ্চ বিদ্যালয়
নাচোল পাইলট উচ্চ বিদ্যালয় বাংলাদেশ এর রাজশাহী বিভাগের চাপাই নবাবগঞ্জ জেলার একটি বিদ্যালয়। বিদ্যায়লটির সুন্দর ও মনোরম পরিবেশ সবাইকে আকৃষ্ট করে। এর পাশেই পুকুর আছে।
নাচোল পাইলট উচ্চ বিদ্যালয়ের ১৯৫৭ সালে প্রতিষ্ঠিত হয়.প্রতিষ্ঠাতা প্রধান শিক্ষক ছিলেন মরহুম মোঃ অালহাজ্ব মাইনুল হক।
বিদ্যালয় এর মোট ২ টি পাকা ভবন রয়েছে। ক্যাম্পাস এর ভেতরে খেলার মাঠ রয়েছে। এছাড়াও নাচোল এর সর্ব বৃহৎ মন্দির টি ও এই বিদ্যালয় এর পাশেই অবস্থিত।